标题：1030年
1030年
1030年，庚午年（马年）；契丹太平十年；北宋天圣八年；大理正治四年；兴辽天庆二年；越南天成三年；日本长元三年。
大事记
1、施佩耶尔大教堂始建于1030年，即康拉德二世时期；随后在11世纪末进行了一次重修，大教堂的主要部分是大教厅、四个角塔和两个拱形顶。这是罗马帝国时代最著名的罗马式建筑之一，其建筑风格明显受到东西方两种建筑文化的影响。
2、宋天圣八年(1030年)，仁宗召问二十五代天师张正随冲举之事，对曰：“此非可以辅政教也。陛下苟能还真返朴，行以简易，则天下和平矣”。其后神宗、徽宗对天师道均加崇奉。
3、欧阳修于1030年（天圣八年）中进士，同年5月任西京国守推官，掌管文书，此后历任知县、知州、馆阁校勘、知谏院、枢密副使、参知政事等职。
4、宋天圣八年 (公元 1030年 )张先为进士，曾为永兴军 (今西安 )通判，官至尚书都官郎中，与赵拤、苏轼等游，有《飞仙岭诗》：“路接晓天人近月，真仙走后只云归，岭头旧曰上升日，空有山禽自在飞。”
5、瑞光寺初名普济禅院，据载为三国吴赤乌四年（241年）孙权为迎接西域康居国僧人性康而建。今塔系北宋景德元年（1004年）至天圣八年（1030年）所建。
6、新滩滑坡位于兵书宝剑峡出口的长江北岸，距三斗坪坝址26千米，是一个周期性累积型滑坡，每隔400～500年滑动一次。据史料记载，1030年(宋天圣七年)大规模滑动，使该处长江断航21年。
7、爱沙尼亚族从远古时代就居住在爱沙尼亚境内。公元10—12世纪，爱沙尼亚东南部并入基辅罗斯，1030年智者雅罗斯拉夫在爱沙尼亚建立了尤里耶夫城。
出生
王韶（1030年—1081年），字子纯，德安（今江西德安）人，北宋名将。曾率军击溃羌人和西夏的军队，收复河湟（今甘肃西部、青海东部和东北部一带）五州，对西夏形成包围的之势。曾一度当上枢密院使等中央大官，后降职。1081年去世，享年五十二岁，谥号襄敏。
逝世
7月29日，圣奥拉夫二世·哈拉尔松，挪威国王
史料记载
仁宗体天法道极功全德神文圣武睿哲明孝皇帝天圣八年（辽太平十年）
春，正月，丙寅，命资政殿学士晏殊权知礼部贡举。
甲戌，真定府、定州路都部署、彰武节度使曹玮卒，赠侍中，谥武穆。玮为将不如其父宽，然用士得死力。平居意气舒暇，及行师，多奇计，出入神速。一日，张乐饮僚吏，中坐，失玮所在；明日，徐出视事，贼首已掷庭下矣。将兵几四十年，未尝少失利。真宗遇边奏，必手诏诘难至十数反，而玮守初议，卒无以夺。开边壕，率令深广丈五尺，山险不可堑者，因其峭绝治之，使足以限敌，后皆以为法。
临淄人贾同尝造玮，玮欲案边，邀与俱。同问：“从兵安在？”曰：“已具。”既出就骑，见甲士三千环列，初不闻人马声。同归，语人曰：“真名将也。”王钦若方贵盛，闻同名，欲致之，固辞不往。久之，始同判衮州。天圣初，上书言：“自祥符已来，谏诤路塞，丁谓乘间造符瑞以欺先帝。今谓奸既白，宜明告天下，正符瑞之谬，使先帝免后世之议。”又言寇准忠规亮节，宜还之内地。时太后临朝，而同言如此，人以为难。再迁，知棣州，卒。
集贤校理华阳彭乘恳求便亲，诏乘知普州。蜀人得乡郡自乘始。普人鲜知学者，乘为兴学，召其子弟为生员，教育之，俗遂以变。
辛巳，作会圣宫于西京永安县。
二月，戊子，诏：“五代时官三品以上告身存者，子孙依廕律叙廕，仍须得保官三人。”御史台主簿衮州石介上疏以为不可，坐罢。
辽主如龙化州。
三月，甲子，御崇政殿试礼部奏名进士；丙寅，试诸科。丁卯，赐进士咸平王拱寿等二百人及第，四十九人同出身；己巳，赐诸科及第、同出身者又五百七十三人。诏更拱寿名曰拱辰。
壬申，幸后苑，赏花钓鱼。每岁从官赋诗，或预备，及是出不意，坐多窘者，优人以为戏，左右皆大笑。翌日，尽取诗付中书，第其优劣。秘阁校理韩羲所赋独鄙恶，落职，同判冀州。
乙亥，诏：“宗室嫁女，择士族之有行义者；敢以财帛为婚，御史台、街司察举之。”
以度支副使、刑部郎中钱唐唐肃为龙图阁待制。肃清直廉俭，恬于仕进。在度支，会籴麦京师，数且足，有豪姓欲入官数十万石，因权幸以干掖庭。太后面命肃，肃曰：“麦贮仓率不过二岁，多则腐朽不可食，况挠法邪！”卒不受。尝知洪州，舣舟南康，不即赴。或问之，肃曰：“职田以四月为限，今遽往，得无趋利之讥乎？”逾月乃上。
三司以方建太一宫及洪福等院，市材木于陕西。同判河中府范仲淹言：“昭应、寿宁，天戒不远。今复侈土木，破民产，非所以顺人心，合天意也。”寻徙陈州，又言：“恩幸多以内降除官，非太平之政，愿以上官、贺娄为戒。”事虽不行，帝嘉其忠。
辽都统萧孝穆围东京，去城五里，四面筑城堡，起楼橹，使内外不相通。驸马萧孝先及南阳公主既为大延琳所囚，闻辽师至，孝先与其妹穴地逃出。公主在后，为守陴者所觉，遇害。公主，辽主之第四女也。
夏，四月，辽主如乾陵。以耶律行平为广平军节度使，以夏行美为中顺军节度使。
五月，戊申，辽主清暑柏坡。
甲寅，赐信州龙虎山张道陵二十五世孙乾曜号虚靖先生，以其孙见素为试将作监主簿，仍令世袭先生号，蠲其租课。
六月，癸巳，监修国史吕夷简等上《新修国史》于崇政殿。故事，史成，监修而下进秩，夷简固辞之。
乙巳，御崇政殿。试书判拔萃及武举人。武举法，先阅骑射，而试之以策为去留，弓马为高下，每遇制举则试焉。
戊申，以书判拔萃人宣州司理参军曲江余靖为将作监丞、知海阳县，安德节度推官河南尹洙为武胜节度掌书记、知河阳县。
秋，七月，丁巳，诏修《国朝会要》。
丙子，策制举人，御崇政殿，策试贤良方正能直言极谏太常博士成都何讠永、茂才异等富弼。讠永、弼对策，并及第四等。丁丑，以讠永为祠部员外郎、同判永兴军，赐五品服；弼为将作监丞、知长水县。
壬午，辽诏来岁行贡举法。
八月，戊子，诏：“流配人道死者，其妻子给食送还乡里。”
辽东京被围既久，城中撤屋以爨。戊申，贼将杨详世密送款，夜，开南门纳辽军，禽大延琳，渤海平。驸马大力秋，坐延琳事伏诛。
九月，丙辰，罢百官转对。自复转对，言事者颇众，大臣不悦，故复罢之。
乙丑，枢密副使姜遵卒。
刘美家婢出入禁中，大招权利，枢密直学士、刑部侍郎赵稹厚结之。己巳，擢稹枢密副使。命未出，人驰告稹，稹问曰：“东头、西头？”盖意在中书也。世传以为笑。
宋初，盐利皆归县官，其解池引水而成者曰颗盐，淮、浙、蜀，广煮海井碱而成者曰末盐，初皆通商贸易。咸平中，梁鼎请官自鬻解盐，未几，以公私烦扰，复旧商贩。帝初即位，置计置司，议茶盐利害。茶法变贴射而盐则官自鬻，利微而害博。两池积盐为阜，其上生木合抱。选人王景上言，请通商平估以售，少宽百姓之力，太后以为然，命盛度、王随议更其制。
随与权三司使胡则画通商五利上之曰：“方禁商时，伐木造船以给辇运，而兵民罢劳，不堪其命，今去其弊，一利也。始以陆运，既差帖头，又役车户，贫人惧役，连岁逋逃，今悉罢之，二利也。舟运有沉溺之患，纲吏侵盗，杂以泥沙硝石，其味苦恶，疾生重膇，今皆得其真盐，三利也。国之钱币，谓之货泉，盖欲使之通流，而富室大家多藏镪不出，故民用皆蹙，今岁得商人六十馀万，颇助经费，四利也。岁减盐官兵卒、畦夫佣作之给，五利也。”冬，十月，丙申，诏罢三京二十八州军榷法，听商贾入钱若金银京师，榷货务给钞，受盐于解池，而申私贩鬻之禁。诏下，蒲、解之民皆作感圣恩斋。自是虽贾商流行，而岁课之入官者耗矣。
壬寅，置天章阁待制，位龙图阁待制之下，命鞠讠永、范讽为之。
是月，辽主驻长宁淀。
十一月，丙寅，朝享景灵宫。丁卯，享太庙。戊辰，合祀天地于圜丘，大赦，贺皇太后于会庆殿。
辛亥，辽都统萧孝穆等自东京凯旋，戎服入见，辽主赐宴劳之。翌日，封孝穆为东平王，赐佐国功臣号。驸马萧实迪封兰陵郡王，萧曾努加侍中，以萧惠为南京统军使。寻以孝穆为东京留守。东京残破之后，孝穆抚纳流民，为政务宽简，民安之。辽主诏渤海旧族，有勋劳材力者叙用，馀分居来、隰、迁、闰等州。
十二月，癸未，加恩百官。
壬辰，以雷州司户参军丁谓为道州司户参军。
丁未，定难节度使西平王赵德明遣使来，献马七十匹，乞赐《佛经》一藏，从之。
是岁，河中府同判范仲淹上疏，请太后复辟，其略曰：“陛下拥护圣躬，听断大政，日月持久。今皇帝春秋已盛，睿哲明圣，握乾纲而归坤纽，非黄裳之吉象也。岂若保庆寿于长乐，卷收大权，还上真主，以享天下之养！”疏入，不报。
高丽来贡。